प्रदेशस्तरीय बास्केटबलमा डिपो र महेन्द्र क्याम्पसलाई उपाधि
धरानमा बिहीबार सम्पन्न प्रथम प्रदेश १ स्तरीय बराह ग्रुप महिला–पुरुष अन्तर कलेज बास्केटबल प्रतियोगिताको पुरुषतर्फको उपाधि धरानको डिपो क्याम्पस र महिलातर्फ महेन्द्र बहुमुखी क्याम्पसले जितेको छ ।
सुनसरी — धरानमा बिहीबार सम्पन्न प्रथम प्रदेश १ स्तरीय बराह ग्रुप महिला–पुरुष अन्तर कलेज बास्केटबल प्रतियोगिताको पुरुषतर्फको उपाधि धरानको डिपो क्याम्पस र महिलातर्फ महेन्द्र बहुमुखी क्याम्पसले जितेको छ ।उपाधिका लागि भएको प्रतिस्पर्धामा पुरुषतर्फको खेलमा महेन्द्र क्याम्पसले डिपो क्याम्पसविरुद्ध ४३–३७ अंक जोडेको थियो । उक्त खेलमा महेन्द्र र डिपोले प्रत्येक क्वाटरमा ८–६, १२–३, १३–८ र ११–२० अंक जोडेका थिए । यस्तै उपाधिका लागि महिलातर्फको फाइनल खेलमा डिपोले विष्णु फितलो देखिएको मेमोरियलविरुद्ध ४६–६ अंक जोडेको थियो । दुवै टिमले प्रत्येक क्वाटरमा १०–२, ८–०, ११–२ र १३–२ अंक जोडेका थिए ।पुरुषतर्फका विजेता टिमले नगद १५ हजार रुपैयाँ र उपविजेता टिमले नगद ७ हजार ५ सय रुपैयाँ, ट्रफि, मेडल र प्रमाण पत्र प्राप्त गरेका छन् । विजेता महिला टिमले नगद १० हजार रुपैयाँ र उपविजेता टिमले नगद ५ हजार, ट्रफि, मेडल र प्रमाण पत्र प्राप्त गरेका छन् ।उनीहरुलाई धरान उपमहानगरपालिका प्रमुख तिलक राई, नेपाल बास्केटबल संघका केन्द्रीय उपाध्यक्ष सुरजकुमार लामा, प्रायोजक बराह ग्रुपका पब्लिक रिलेसन अफिसर सुरेन्द्रसिंह विश्वकर्मालगायतले पुरस्कार वितरण गरेका थिए ।प्रतियोगितामा उत्कृष्ट खेलाडी डिपोका कविन मगर र महिलातर्फ लियालिसा श्रेष्ठ घोषित भए । हाइस्कोरर महेन्द्र क्याम्पसका सर्वोधन राई र डिपोकी सितल तामाङ, उदयीमान खेलाडी सियोनका साहिल तामाङ र विष्णुकी निभा चेम्जोङ र फाइनल खेलको म्यान अफ द म्याच महेन्द्रका गौरभ ओझा र विष्णुकी लिङवा मावोहाङ घोषित भए ।लियालिसा र सन्तोष थ्री पोइन्ट च्याम्पियनउक्त अवसरमा फाइनल खेलअघि सम्पन्न प्रकाश पौडेल थ्री पोइन्ट कम्पिटिसनका विजेता डिपोकी लियालिसा श्रेष्ठ र धरान मेघाको सन्तोष तामाङ भए । महिला तर्फको कम्पिटिसनमा लियालिसाले ६ थ्री पोइन्ट सट र पुरुष तर्फ सन्तोषले ४ थ्री पोइन्ट सट बास्केट गरेका थिए ।विजेताले जनही नगद ३ हजार रुपैयाँ, ट्रफि, प्रमाणपत्र हात पारे । कम्पिटिसनमा पुरुषतर्फ १३ जना र महिलातर्फ ३ जना खेलाडीहरुले सहभागिता जनाएको थियो । कम्पिटिसन नेपालका चर्चित गायक तथा पूर्व बास्केटबल खेलाडी प्रकाश पौडेलको सहयोगमा सम्पन्न भएको थियो ।